mulle meeldivad tema viited  meile kõigile meeldivad  tema valitud tsitaadid  valimatud vaimukused  küll paneb, küll kobrutab!  sinised, merekarva silmad  kõige selgem eesti keel    jah:  meeldib, olen  üleüldiselt rahul ja huvitunud  lausa särisen kolmapäeviti  meeldib, et võin võita  kui meeldimusi välja näitan  ja seda ma ka kõhklematult teen  ärge ültse püüdke vastupidist väita  ärge agiteerige, kurinahad    kui ütlen, et sa meeldid mul, saan musi  ma olen muhe, atsakas ja usin  ei lilli enam peagi tooma  (on harvu hetki, mil see mõte ajab jooma)    on kõik nii lihtne, kõik on tublid  kõik naeratavad!  kõik on rõõmsad    ka pahurad täis tüünet mängulusti  siin torkab silma minu sõber kusti -  nii kurjalt sõimleb  tähtsalt puhiseb ja pröökab  lööb etteheiteid maasse nagu telgivaiu  siis pillub salapilke põletavaid  jo käsulaudade ja kummutite varjust  kas tema õigustatud meelepaha  ei võigi  tumedais pööristes taevaisse tõusta  keerispasana  kultuurkihti kergitada  kalevi ja kalevipoja alla vaadata    no küll alles rõõmustab!  sitendab seespidi  tallegi meeldib  meeldib!  meeldib-meelib    kes meeldida tahab sellele peab meeldima  nii ülev  nii ilus  nüüd heldin ma